Efter den fejlslagne tyske offensiv blev byen Falaise et vigtigt mål for de britiske og canadiske styrker, da man ved at erobre byen praktisk taget kunne afskære hele feltmarskal [[Günther von Kluge]]s [[Heeresgruppe B]].<ref>D'Este, p. 404</ref> For at opnå dette planlagde general [[Harry Crerar]], som var chef for den nyetablerede første canadiske arme, og generalløjtnant [[Guy Simonds]] fra 2. canadiske [[Armékorps|korps]] en britisk-canadisk offensiv med kodenavnet [[Operation Totalize]]. Denne offensiv skulle gennembryde det tyske forsvar i den britisk-canadiske del af fronten.<ref>Zuehlke, p. 168</ref> Totalize skulle baseres på et nyskabende natangreb med tunge bombefly og pansrede [[Kangaroo (APV)|Kangaroo]]-mandskabsvogne for at opnå et gennembrud af det tyske forsvar. Trods indledende gevinster ved [[Slaget ved Verrières højderyggen|Verrières højderyggen]] og nær [[Cintheaux]] gik offensiven i stå den 9. august, da kraftige tyske modangreb resulterede i store tab for canadierne og polakkerne.<ref name="Bercuson 230">Bercuson, p. 230</ref> Den [[10. august]] var de britisk-canadiske styrker nået frem til Hill 195, nord for Falaise; men de havde ikke kunnet erobre selve byen.<ref name="Bercuson 230" />
Historie